113
Dii táakilɛna
1 Aleluya!
Dii zↄ̀blerinↄ, à à táaki lɛ́,
à Dii tↄ́ bↄ!
2 Wà Dii sáabu kpá
zaa tia ai gurↄ píngi.
3 Wà Dii tↄ́ bↄ
zaa ↄfãntɛ̃bↄɛ kpa ai à gɛ̃kpɛn kpaao.
4 Dii bíta dɛ bori píngila,
à gakui da musula.
5 Dé bé à kà Dii wa Luda ũu?
À vɛ̃ɛna kpatan zaa musu,
6 è wɛ́ɛ zu gĩzĩ
à musu kↄ̃n tↄↄtɛo gwa.
7 È gbãasaideenↄ bↄ bùsu tɛ́ à ń fɛɛ,
è wɛ̃ndadeenↄ bↄ tubura à ń sɛ́ lezĩ.
8 È ń da kínɛnↄ tɛ́,
borii kɛ̀ à sɛ̀ kínɛnↄ.
9 È pãaa kaara a bɛɛn,
è à kɛ nɛ́dande pↄnnadee ũ.
Aleluya!