8
Luda gakui yã'ona
Dauda lɛ̀.
1 Dii wa Dii, n tↄ́ bↄna anduna gu píngia,
n gakui bↄna gupuraaa musu.
2 Ń dà nɛ́ fétenↄnɛ kↄ̃n nɛ́kpãntɛ̃nↄ aↄ̃ n sáabu kpá
lɛ n ibɛɛnↄ kↄ̃n n zanguri gɛ̃ɛbommarinↄ yĩtɛ.
3 Kɛ̀ ma n zĩi gwà musu,
mↄvura kↄ̃n sↄsↄnɛ kɛ̀ ń pɛ̀pɛ gweenↄ,
4 ma bè bↄ́n gbɛ̃ntee ũ kɛ̀ à yã ègↄ̃ dↄnguu?
Bↄ́n à ũ kɛ̀ nɛɛ̀ làakari dↄa?
5 N à kɛ̀ kɛ̃sãna malaikanↄzi féte,
n à kà kín kↄ̃n gakuio kↄ̃n bɛ̀ɛo.
6 Ń tò à kí blè pↄ́ kɛ̀ ń kɛ̀nↄa,
ń tò pↄ́ sãnda píngi mì sìɛnɛ,
7 sãanↄ kↄ̃n zùnↄ kↄ̃n nↄ̀bↄsɛ̃tɛnↄ píngi,
8 bãanↄ kↄ̃n kpↄ̀nↄ kↄ̃n pↄ́ kɛ̀ kú ísiaannↄo.
9 Dii wa Dii, n tↄ́ bↄna anduna guu píngi.