142
Aduakɛna gbɛ̀wɛɛn
Dauda aduakɛna gurↄↄ kɛ̀ à kú gbɛ̀wɛɛn.
1 Mɛ́ɛ ↄ́ gbãaa dↄↄ Diinɛ,
mɛ́ɛ wɛ̃nda wii pɛɛ Diizi.
2 Mɛ́ɛ ma yã'ↄ̃amma bↄɛɛnɛ,
mɛ́ɛ ma nawɛ̃akɛna tↄ̃kɛ̃ɛnɛ.
3 Tó ma nↄ̀sɛ yàka búgubugu,
ḿbe nɛɛ̀gↄ̃ ma tá kɛ̀sɛ dↄ̃.
Wà takutɛɛ kpàkpamɛ ma zɛ́n.
4 Ǹ wɛ́ɛ sɛ́ ǹ ma ↄplaa gwa,
gbɛ̃ke è ma yã daro.
Má nakii vĩ dↄro,
gbɛ̃ke è ma aafia gbekaro.
5 Dii, mɛ́ɛ wii pɛɛnzi ma bè:
Ḿbe ma utɛkii ũ,
ḿbe ma baka ũ andunan.
6 Ǹ swã kpá ma wiipɛnazi,
zaakɛ ma gↄ̃ múkumukumɛ.
Ǹ ma sí gbɛ̃ kɛ̀ aↄ̃ↄe pɛɛɛmaziinↄa,
zaakɛ aↄ̃ gbãaa dɛmala.
7 Ǹ ma bↄ kagurakɛna kɛ̀kiin,
lɛ mà n tↄ́ bↄ,
gbasa gbɛ̃ maaanↄ ligamazi
kɛ̀ n yã maaa kɛ̀mɛ yãnzi.