129
Isarailinↄ sa zaa ona ń ibɛɛnↄnɛ
Gana Yerusalɛmu lɛ̀.
1 Zaa wa nɛ́ngo zĩ wà wɛ́ɛ tã̀wa gɛ̃̀n ũgbangba.
Isarailinↄ o:
2 Zaa wa nɛ́ngo zĩ wà wɛ́ɛ tã̀wa gɛ̃̀n ũgbangba,
mↄde wèe fↄ̃ wà wa furo.
3 Wà wa kpɛɛgura bú wì,
wà à dↄ̀rↄ kɛ̀ gbã̀agbãa.
4 Dii maa,
à gbɛ̃ zaaanↄ bà zↄ̃̀we.
5 Gbɛ̃ kɛ̀ aↄ̃ zà Zayↄnnnↄ
sↄkpa kpɛɛ kↄ̃n wíyão.
6 Aↄ̃gↄ̃ dɛ lán sɛ̃̀ kɛ̀ bↄ̀ɛ kpɛ́ musu bà,
ai àgↄ̃ gbã à gàga.
7 Eé sɛ̃̀kɛ̃ri ↄkũ paro,
eé bakaa kɛ à sí yi wà da gã̀nlo.
8 Gbɛ̃ kɛ̀ aↄ̃ↄe gɛ̃tɛɛnↄ tón be,
Dii aubarika dańguro,
ke wà aubarika dańgu kↄ̃n Dii tↄ́o.