43
1 Ǹ ma yã nnaa kpáma Luda,
ǹ yã símao bori ludadↄ̃risaideenↄ yã musu,
ǹ ma bↄ gbɛ̃ zaa mↄnafikideenↄ ↄzĩ.
2 Luda, ḿbe ma utɛkii ũ,
bↄ́yãnzin n gimazii?
À kɛ̀ dia ń tò ma gↄ̃ tɛ́ kↄ̃n pↄsiaao
ma ibɛɛ wɛ́ɛtãmmana yãnzii?
3 Ǹ n gupura kↄ̃n n yãpuraao zĩma,
à dↄmɛ aɛ n kpiii musu,
à gámao ai n kúkiia gwe.
4 Mɛ́ gbasa mà gá n gbãgbãkiia Luda,
ma pↄↄ é kɛmma nna, Luda ma pↄnnaa,
mɛ́ n tↄ́ kpá kↄ̃n mↄrↄo,
Luda ma Luda.
5 Bↄ́yãnzin ma nↄ̀sɛ yàkazi?
À kɛ̀ dia ma làakari fɛ̀ɛɛ?
Mɛ́gↄ̃ wɛ́ɛ dↄ Ludazi,
zaakɛ mɛ́ ɛara màgↄ̃ à sáabu kpaamɛ,
ma Mìsiri, ma Luda.